ভারতের_স্বাধীনতা_আন্দোলনে_দারুল_উলুম_দেওবন্দ
মুসলমানদের বিভক্তি রোধে শায়খুল ইসলাম মাদানীর আহবান
১৯৪৬ সালের নির্বাচন চলাকালে মুসলিম পার্লামেন্টারী বোর্ডের সভাপতি শায়খুল ইসলাম মাদানী অত্যন্ত দরদের সাথে মুসলমানদেরকে বোঝাতে চেয়েছিলেন যে, মুসলমানগণ বিভক্ত না হয়ে ঐক্যবদ্ধ থাকার মধ্যেই রয়েছে অধিকতর কল্যাণ। ভারত বর্ষে তৎকালীন মুসলমানদের সংখ্যা ছিল ১০ কোটি। ঐক্যবদ্ধ থাকলে এই ১০ কোটি জনসমষ্টি ভারতের একটি শক্তিশালী দল হিসেবে প্রতিষ্ঠিত থাকবে। তারা নিজেদের যথার্থ অধিকার আদায়ে সক্ষমতা লাভ করবে। ১০ কোটি জনসমষ্টিকে কোথাও ফঁু দিয়ে উড়িয়ে দেয়া সম্ভব নয়। পক্ষান্তরে, নিজেরা বিভক্ত হয়ে যাওয়ার অর্থ হল মুসলিম শক্তিকে খন্ডিত ও দুর্বল করে দেয়া। এই বিভক্তির পরিণাম হল মুসলিম শক্তিটির রাজনৈতিক ও অর্থনৈতিকভাবে সাম্রাজ্যবাদের হাতে আজীবন গোলাম হয়ে থাকা। বিভক্তির দরুন ভারতের মূল ভূ-খন্ডে অবস্থিত ৩ কোটি মুসলমানের জীবন বিপন্ন হওয়ার নিশ্চিত সম্ভাবনা বিদ্যমান। সাহারানপুর থেকে বাংলা পর্যন্ত বিস্তৃত বিশাল ভূখন্ডের সর্বত্র মুসলমানরা বসবাস করছেন, এখানে রয়েছে তাদের বড় বড় বহু ধর্মীয় শিক্ষাপ্রতিষ্ঠান, হাজার হাজার মাদরাসা, লক্ষ লক্ষ মসজিদ, অসংখ্য মাজার ও খানকা। বিভক্তির কারণে এসব ধর্মীয় আমানত বিধ্বস্ত হয়ে যাবে। এ বিভক্তির অর্থ দঁাড়াবে, মুসলমানরা ১৮০ আসীর আদরবী, প্রাগুক্ত, পৃ. ৩১৪। ২১৮বিগত কয়েক শতাব্দীর চেষ্টায় ভারতে যে সভ্যতা ও সংস্কৃতির গোড়াপত্তন করেছিল, এক মুহুর্তের মধ্যে সেটি ধ্বংস করে দেয়া। পাকিস্তানের নামে খন্ডিত যে অংশ মুসলমানদের জন্য নির্ধারণ করা হচ্ছে সেখানে ভারতের অবশিষ্ট ৩ কোটি মুসলমানের হিজরত করে যাওয়া একটি অসম্ভব ব্যাপার। ফলে, ৩ কোটি মুসলমান বাধ্য হয়ে নিজেদের বাসভূমিতে থেকে যাবে এবং আজীবন অবহেলিত, দুর্বল ও সংখ্যালঘু হিসেবে বসবাস করবে। সংখ্যাগরিষ্ঠ হিন্দুদের সমাজে তাদের মানবেতর জীবন যাপন করা ছাড়া আর গত্যন্তর থাকবেনা। শায়খুল ইসলাম বলেন, পাকিস্তানে ইসলামী সরকার গঠনের নামে বর্তমানে যেসব আশ্বাস দেয়া হচ্ছে সেগুলোর কোন সারবত্তা নেই। এগুলো বাকচাতুর্য ছাড়া আর কিছু নয়। আর ইসলামী হুকুমত ছাড়া অন্যান্য যেসব সুযোগ সুবিধার কথা শোনানো হচ্ছে সেগুলো মুসলিম সংখ্যাগরিষ্ঠ সুবায় আপনাআপনিই বিদ্যমান থাকবে। কোন শক্তিই এসব সুবিধা থেকে বঞ্চিত রাখতে পারবে না। কিন্তু, পাকিস্তান যেসব এলাকায় রয়েছে সেসব এলাকার বাইরেও মুসলমানরা রয়েছেন। তাদের সংখ্যাও কম নয়। এমতাবস্থায় জেনেশুনে ৩ কোটি মুসলমানকে কুরবানির জন্তুতে পরিণত করা ইতিহাসের নির্মম আচরণ ছাড়া আর কিছু নয়। তিনি বলেন, পাকিস্তানে ইসলামী হুকুমত প্রতিষ্ঠার নাম দিয়ে তোমাদের কাছ থেকে শুধু ভোট আদায় করে নেয়া হচ্ছে। নির্বাচন শেষ হয়ে গেলে তোমরা তখন এ কথা নিয়ে তাদের কাছে পেঁৗছতেও পারবে না। ইসলামী হুকুমত প্রতিষ্ঠায় লীগ আন্তরিক হয়ে থাকলে দলটির নেতৃত্বে থাকতেন আলিমরা। তখন এর নেতৃত্বে এমন সব লোকদেরকেই পাওয়া যেত যাদের জীবনের সবকিছু ইসলামী অনুশাসন পালনে পরিপূর্ণ। উল্লেখ্য যাদের জীবনধারায় ইসলাম পালনের সামান্য ছেঁায়াও নেই তাদেরকে হযরত আবু বকর ও ওমর (রাঃ) এর আসনে অধিষ্ঠিত করা নির্বুদ্ধিতা ছাড়া আর কিছুই নয়। বরং, ভারতবর্ষ স্বাধীন হওয়ার বিষয়টি সুনিশ্চিত জেনে কায়েমী স্বার্থবাদী তথা পুঁ িজপতি, জায়গীরদার ও ইংরেজদের তাবেদার শ্রেণীর লোকেরা নিজেদের ও সন্তানদের ভাগ্য সুপ্রসন্ন করার ধান্দায় ইসলাম ও খিলাফতে রাশিদার নাম উচ্চারণ করে তোমাদেরকে প্রতারিত করতে চায়। ইসলামী হুকুমতের মত একটি সুমহান কাজ সম্পাদনের মাধ্যমে নিজেদের চিরাচরিত ভোগ বিলাসের জীবন উৎসর্গ করার মত ঈমান তাদের আদৌ নেই। কাজেই, হে ভারতবাসী! আল্লাহর ওয়াস্তে ভেবে চিনতে কাজ করবে। বিভক্তির পরিণামে ইউপি, বিহার, মধ্যপ্রদেশ, হায়দারাবাদ, দিল্লী প্রভৃতি এলাকার কোটি কোটি মুসলমানের উপর অচিরেই কিয়ামাত নেমে আসবে। তখন তোমাদের আহাজারি শোনার মত কোন লোক থাকবে না। পাকিস্তান নামে তোমাদের এই দেশ তোমাদেরই ভাগ্য বিনষ্ট করবে, তোমাদেরই উপর বিপদ নিয়ে আসবে।১৮১ এদিক মুসলিম লীগের সমর্থক আলিমরা পাকিস্তান ও ইসলামী হুকুমাত অর্জনের লক্ষ্যে সাধারণ মানুষের কাছে মুসলিম ইতিহাসের বিভিন্ন জযবা ও আবেগময় ঘটনা তুলে ধরেন। তারা সাহাবায়ে কেরামের জিহাদী প্রেরণা, কুরবাণী, ত্যাগ ও তিতিক্ষার ঘটনাবলী তুলে ধরে মুসলমানদের মনে এক অদ্ভুত ১৮১ আসীর আদরবী, প্রাগুক্ত, পৃ. ৩০২। ২১৯উন্মাদনার উদ্রেক করে বলেন, প্রিয়নবী নিজ জন্মভূমি মক্কায় যখন ইসলামী সরকার প্রতিষ্ঠার সম্ভাবনা দেখলেন না তখন হিজরত করে চলে যান মদীনায়। তারপর মদীনায় ইসলামের শক্তি অর্জিত হলে তিনি মক্কাও জয় করে নেন। আজ আমরাও একটি ইসলামী সরকার গঠন করতে চাই। আমাদের কাঙ্ক্ষিত এ সরকার হবে কুরআনী সরকার। এখানে খোলাফায়ে রাশেদীনের আদলে হদ ও কিসাস চালু হবে। এভাবে পাকিস্তান নিজের কাঙ্ক্ষিত শক্তি অর্জন করলে একদিন ভারতও আমাদের করায়ত্ব হয়ে যাবে। যদি ঐ পর্যন্ত আমরা না যেতে পারি তাহলে সাহাবীগণ যেভাবে দারুল কুফর থেকে দারুল ইসলামে চলে গিয়েছিলেন, আমরা ভারতীয় ৩ কোটি মুসলমান হিজরত করে পাকিস্তানে চলে যাব। লীগপন্থী আলিমরা আরও বুঝিয়েছিলেন যে, ভারতের হিন্দুরা এই উপমহাদেশের কোথাও ইসলামী সরকার গঠিত হোক সেটা আদৌ চায় না। আর এ কারণেই কংগ্রেস নেতৃবৃন্দ পাকিস্তানের সৃষ্টি কিংবা ভারত বিভক্তির প্রস্তাব মেনে নিতে সম্মত নন। কংগ্রেস সমর্থনকারী নেতৃবৃন্দকে কটাক্ষ করে লীগপন্থী আলিমরা বলেন, যারা নিজেদেরকে মুসলমান দাবি করা সত্ত্বেও কংগ্রেসের সাথে সুর মিলিয়ে কথা বলে, তারা বস্তুত নিজেদের ঈমান হিন্দুদের কাছে বিক্রি করে দিয়েছে। তারা কংগ্রেসের এজেন্ট, হিন্দুদের বেতনভুক্ত দালাল। কাজেই তোমাদের একেকটি ভোট মুসলিম লীগকে প্রদান করে একথার স্বাক্ষর রাখতে হবে যে, উপমহাদেশের মুসলমানরা আজো ইসলামের জন্য নিজেদের সব কিছু উৎসর্গ করতে দৃঢ় প্রতিজ্ঞ।১৮২ ঐ আলিমদের এমন জ্বালাময়ী বক্তব্যে সাধারণ মুসলমানদের মনে যে ধারণার জন্ম নিল যে, উপমহাদেশে নির্বাচনকে কেন্দ্র করে বস্তুতঃ ঈমান ও কুফরের যুদ্ধ শুরু হয়ে গেছে। এ যুদ্ধে একজন মুসলমান হিসেবে প্রত্যেককে মুসলিম লীগকে সমর্থন করা এবং ইসলামী ফৌজে অংশগ্রহণ করে কুফরকে পরাস্ত করা অবশ্য কর্তব্য। উল্লেখ্য, এই বক্তব্য ও অনুভূতি ঈমানী শক্তিতে পরিণত হয়ে মুসলিম যুবকদের মাঝে এক অপূর্ব নেশার জন্ম দেয়। বড় বড় মুফতীদের দেয়া ফতওয়া অনুসারে ঐ যুবকরা নিজেদেরকে ইসলামী ফৌজেরই একজন সিপাহী ও মুজাহিদ হিসেবে মনে করতে থাকে।